OpenLLM-France/wikimedia huggingface dataset:
# Star Wars: The Last Jedi

Izarretako Gerra VIII. Atala: Azken Jediak (ingelesez Star Wars Episode VIII: The Last Jedi) 2017ko Rian Johnson estatubatuar zinema zuzendari eta gidoigileak zuzendu eta idatzitako fantasia, abentura eta zientzia-fikziozko film bat da. George Lucas zuzendari, goidilari eta ekoizlearen Star Wars saga ospetsua osatzen duten filmetako bat da. Mark Hamill, Carrie Fisher, Adam Driver, Daisy Ridley, John Boyega, Oscar Isaac, Lupita Nyong'o, Domhnall Gleeson, Anthony Daniels, Gwendoline Christie eta Andy Serkis aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Aurreko ataleko gertaerei jarraikiz, jedi bihurtzeko ikasten hasiko da Rey, eta Luke Skywalker izango du maisu. Baina irakaslea kezkatuta dago gazteak indarrarekin duen lotura ikaragarriarekin. Erresistentzia , bitartean, lanean ari da Kylo Renen aurkako borrokari ekiteko.

## Aktoreak

* Mark Hamill: Luke Skywalker
* Carrie Fisher: Leia Organa jenerala
* Adam Driver: Kylo Ren
* Daisy Ridley: Rey
* John Boyega: Finn
* Oscar Isaac: Poe Dameron
* Lupita Nyong'o: Maz Kanata
* Domhnall Gleeson: Hux jenerala
* Anthony Daniels: C-3PO
* Gwendoline Christie: Phasma kapitaina
* Andy Serkis: Snoke goi buruzagia
* Benicio del Toro
* Laura Dern
* Kelly Marie Tran

## Erreferentziak

* ↑ «'Star Wars: Los últimos Jedi / Les derniers Jedi'» Berria 2017-12-14.

## Kanpo estekak

* Star Wars: Episode VIII filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q18486021
* Multimedia: Star Wars: The Last Jedi / Q18486021
# Star Wars I. Atala: Mamu Mehatxua

Izarretako Gerra I. Atala: Mamu Mehatxua (ingelesez Star Wars Episode I: The Phantom Menace) 1999ko zientzia-fikziozko abentura filma da, George Lucas estatubatuar zinemagileak idatzi eta zuzendu zuena. Lucasfilmek ekoitzi eta 20th Century Foxek banatu zuen. 2002ko Izarretako Gerra II. Atala: Klonen Erasoa filmak eman zion segida.

## Argumentua

1977ko Star Wars IV. Atala: Itxaropen Berria filma baino 30 urte atzerago girotua dago. Bertan, Darth Vaderren haurtzaroa, Obi-Wan Kenobiren iragana eta Sitharen berragerpena, bai eta Alde Ilunak Jedi zaldunak nola bereganatzen dituen ikus daiteke. Merkataritza Federazioak Amidala erregina gazteak gobernatzen duen Naboo planeta txikia blokeatu berri du; ekintza hau Sith Darth Sidiousek gauzatutako egitasmoa da, horretarako ezkutuan mantenduz Federazioaren agintepean dauden neimoidiarretaz baliatzen delarik. Qui-Gon Jinn jedi zalduna eta haren ikaslea den Obi-Wan Kenobik Amidala printzesa Coruscant hirira joan dadin konbentzitzen dute, hau Errepublikaren hiriburua eta Jedi Kontseiluaren egoitza da, bertan mehatxua ezeztatzen saiatzeko. Baina blokea ekiditen saiatzean, erreginaren espaziontziak kalteak jasaten ditu, bere eskifaiak basamortuz beteriko urruneko Tatooine planetan lurrartzera derrigortua dagoelarik...

## Kritika

Adituen esanetan, atal honek seriearen barruan kalitate gutxien duen filmetako bat da. Zale askok ere Episode I delako hau ez dute leku onenean uzten, haurrentzako ikuspegia eman diolakoan; horregatik, hain zuzen ere, umeekin ikusteko pelikula aproposa eta dibertigarria izan daiteke.

## Aktoreak

* Liam Neeson (Qui-Gon Jinn).
* Ewan McGregor (Obi-Wan Kenobi).
* Natalie Portman (Amidala erregina).
* Jake Lloyd (Anakin Skywalker).
* Ian McDiarmid (Senador Palpatine/Darth Sidious).
* Pernilla August (Shmi Skywalker).
* Oliver Ford Davies (Sio Bibble).
* Hugh Quarshie (Panaka kapitaina).
* Ashmed Best (Jar Jar Binksen ahotsa).
* Anthony Daniels (C3-PO).
* Kenny Baker (R2-D2).
* Frank Oz (Yodaren ahotsa).
* Terence Stamp (Finis Valorum kantzillerra).
* Andrew Secombe (Wattoren ahotsa).
* Ray Park (Darth Maul).
* Samuel L. Jackson (Mace Windu).
* Sofia Coppola (Saché).
* Keira Knightley (Sabé, Decoy erregina)
* Silas Carson (Nute Gunray eta Ki-Adi-Mundi).
* Lewis McLedo (Sebulbaren ahotsa).
* Gin Clarke (Adi Gallia).
* Hassani Shapi (Eeth Koth).
* Michaela Cottrel (Even Piell).
* Warwick Davis (W. Wald eta Weazel, Yodaren ekintza eszenak)

## Erreferentziak

* ↑ Benítez, Sergio. «Star Wars | 'La amenaza fantasma', ¿para qué?» https://www.espinof.com/ (Noiz kontsultatua: 2018ko ekainaren 17a).
* ↑ LarraÃ±aga, Oier Gorosabel. «Star Wars Episode I: The Phantom Menace» AZpiTituluak.eus (Noiz kontsultatua: 2019-05-24).

## Kanpo estekak

* Star Wars I. Atala: Mehatxu Mamua filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q165713
* Multimedia: Star Wars: Episode I – The Phantom Menace / Q165713
# Star Valley Ranch (Wyoming)

Star Valley Ranch Ameriketako Estatu Batuetako inkorporatutako herri bat da. Lincoln konderrian dago, Wyoming estatuan. 1.866 biztanle ditu, 7,149324 kilometro koadroko azaleran banatuta.

## Ikus, gainera

* Lincoln konderrian

## Kanpo estekak

* Datuak: Q1028655
# Star Wars: The Clone Wars

Star Wars: The Clone Wars (euskaraz: «Star Wars: Klon Gerrak») izan daiteke:

## Filmak

* Star Wars: The Clone Wars (filma) (2008).

## Telesailak

* Star Wars: Clone Wars (2003ko telesaila) (2003-2005)
* Star Wars: The Clone Wars (2008ko telesaila) (2008-2014 eta 2020)

## Bideo-jokoak

* Star Wars: The Clone Wars (bideo-jokoa) (2002)
* Star Wars: The Clone Wars - Jedi Alliance (2008)
* Star Wars: The Clone Wars - Lightsaber Duels (2008)
* Lego Star Wars III: The Clone Wars (2011)

## Komikiak

* Star Wars: Clone Wars (komikia)
* Clone Wars Adventures

## Eleberriak

* Star Wars: The Clone Wars (eleberria)
# Steve Staunton

Stephen 'Steve' Staunton (Drogheda, Loutheko konderria, 1969ko urtarrilaren 19a - ) irlandar futbolaria izan da, batez ere Aston Villa F.C. taldean ibilitakoa.
1988 eta 2002 artean Irlandako selekzioan 102 partida jokatu zuen, 8 gol sartuz. Tartean 2002ko Munduko Futbol Txapelketan aritu zen, kapitain moduan.
* Datuak: Q316717
* Multimedia: Steve Staunton / Q316717
# Steve Yuen

Steve Yuen (1959ko abuztuaren 27a) arkularia da. Hong Kong ordezkatu zuen 1984ko Udako Olinpiar Jokoetan.

## Erreferentziak

* ↑ Steve Yuen
* ↑ Steve YUEN

## Kanpo estekak

* Datuak: Q88867768
# Steve Wijler

Steve Wijler (1996ko irailaren 19a) Herbehereetako arkularia da. 2017an, brontzezko domina irabazi zuen gizonezkoen kurbatu banakako proban, Mexiko Hirian (Mexiko) ospatutako 2017ko Munduko Arkularitza Txapelketan. 2021ean, Wijler-ek eta Gabriela Schloesser-ek zilarrezko domina irabazi zuten talde mistoaren proban 2020ko Udako Olinpiar Jokoetan Tokion (Japonia).

## Ibilbide profesionala

2018an, urrezko domina irabazi zuen gizonezkoen taldekako proban, Yanktonen (Estatu Batuak) ospatu zen 2018ko Areto Estaliko Munduko Txapelketan. Legnicako (Polonia) 2018ko Europako Arkularitza Txapelketan urrezko domina irabazi zuen gizonezkoen kurbatu banakako proban.
Herbehereetako ordezkaria izan zen Minsken (Bielorrusia) ospatutako 2019ko Europako Jokoetan eta zilarrezko domina irabazi zuen banakako kurbatu proba eta taldekako kurbatu probetan.
2021ean, urrezko domina irabazi zuen Antalyan, Turkian, egin zen 2021 Europako Arkularitza Txapelketan gizonezkoen taldekako proban. Zilarrezko domina ere irabazi zuen Tokioko (Japonia) 2020ko Udako Olinpiar Jokoetan, talde mistoan. Gizonezkoen banakako eta gizonezkoen taldekako probetan ere lehiatu zen.
Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 02 ! | Talde mistoa |
| Munduko Txapelketa ||||
| Urtea | Lekua | Domina | Kategoria |
| 2017 | Mexiko Hiria Mexiko | 03 ! | Banaka |
| Munduko Pista Estaliko Txapelketa ||||
| Urtea | Lekua | Domina | Kategoria |
| 2018 | Yancton Ameriketako Estatu Batuak | 01 ! | Taldeka |
| Europako Txapelketa ||||
| Urtea | Lekua | Domina | Kategoria |
| 2018 | Legnica (Polonia) | 01 ! | Banaka |

## Erreferentziak

* ↑ (Nederlanderaz) «Schutters Wijler en Schloesser geëmotioneerd en trots na historische plak» NU 2021-07-24 (Noiz kontsultatua: 2021-08-09).

## Kanpo estekak

* Datuak: Q42361303
* Multimedia: Steve Wijler / Q42361303
# Steve proiektua

Project Steve Stephen/Steven (eta bere bariazioak diren Stephanie, Stefan, Esteban...) deitu eta eboluzioaren teoria babesten duten zientzialarien zerrenda bat da. Hasiera batean Ameriketako Estatu Batuetako Zientzia Hezkuntzarako Zentro Nazionalak sortu zuen, kreazionistek sortutako "eboluzioa dudatan jartzen zuten" zientzialarien zerrendari umorez erantzuteko asmoz. Kreazionistek sortutako Erantzunak Hasieran izeneko zerrendan, non hainbat zientzialarik dioten Bibliako Hasieran daudela eman beharreko erantzunak, edo Discovery Instituteren Darwinismoarekiko Desadostasun Zientifiko bat zerrendari truja egiten dio. Zerrendaren helburu nagusia "eztabaida zientifikoak ezin direla zerrenda handiena nork duenaren arabera ebatzi" demostratzea da, eta Stephen Jay Gouldi eginiko omenaldia da.
Hala ere proiektu honetan benetako zientzialarien zerrenda bat dago. Zerrendan bakarrik "Steve" deitzen diren zientzialariak egon daitezke, Ameriketako Estatu Batuetako biztanleriaren %1a gehienez, baina hala ere kreazionisten zerrenda baino luzeagoa da eta zientzialari famatu gehiago ditu. Steve proiektuak zerrendatzen dituen biologoak (zerrendaren %51) kreazionismoaren zerrenda baino luzeagoa da.
"Stevenen zerrenda" webguneak sinatzaile guztien zerrenda biltzen du. 2017ko urtarrilean 1.408 sinatzaile zituen.

## Oharrak

* ↑ Ameriketako Estatu Batuetako zentsuaren arabera gizonen %1,6 eta emakumeen %0,4 dira sinatzaile izateko aukera dutenak. Beraz AEBko biztanleriaren %1 bakarrik izan daiteke Steve edo Steve gisako izena duten zerrenda baten sinatzaileak.

## Erreferentziak

* ↑ (Ingelesez) Bios. (Noiz kontsultatua: 2017-02-04).
* ↑ Project Steve | NCSE. (Noiz kontsultatua: 2017-02-04).
* ↑ Project Steve Frequently Asked Questions | NCSE. (Noiz kontsultatua: 2017-02-04).

## Kanpo estekak

* Steve proiektuaren zerrenda
* Datuak: Q1192023
# Steve Wozniak

Stephan Gary «Woz» Wozniak (San Jose, Kalifornia, AEB, 1950eko abuztuaren 11) estatubatuar ingeniari, asmatzaile, enpresaburu eta filantropoa da, 1970eko hamarkadan ordenagailu pertsonalaren iraultzan parte hartu zuen aitzindaria. Steve Jobsekin batera Apple enpresaren sortzailea.
Berkeley Unibertsitateko ikaslea, 1971n erabilera pertsonalerako ordenagailua asmatu asmo zuela adierazi zion Jobsi. 1976an Apple I mikroprozesagailua, teklatua eta pantaila lehenbizikoz uztartzen zituen ordenagailu pertsonal berritzailea asmatu zuen. Hewlett-Packard enpresarako lan egiten zuenez, enpresari aurkeztu zion ideia. Ez zuten onartzen. Steve Jobsek Berkeley Unibertsitateari aurkeztu zion asmakizuna, eta izugarrizko arrakasta izan zuen. Ordenagailuak garaje batean eskuz egiteari eta saltzeari ekin zioten, eta Apple enpresa sortu zuten. Ordenagailu berriek pantaila zuten, eta maneiagarriagoak ziren. Applek hedapen eta hazkunde azkarra izan zuen, eta 1990. urtean Wozniakek Apple utzi zuen.
* Datuak: Q483382
* Multimedia: Steve Wozniak / Q483382
# Steven Bochco

Steven Ronald Bochco (New York, 1943ko abenduaren 16a - Los Angeles, 2018ko apirilaren 1a ) estatubatuar telebistako ekoizle eta gidoilari izan zen. Mundu osoa aski ezagun eta entzutetsuak izan ziren telesail ugariren sortzailea izan zen, tartean Hill Street Blues, L.A. Law, Doogie Howser, M.D. eta NYPD Blue.

## Kanpo estekak

* IMDBko fitxa irakurgai (Ingelesez)
* Datuak: Q1350541
* Multimedia: Steven Bochco / Q1350541
# Steve Vai

Steven Siro Vai (Carle Place, New York estatua, 1960ko ekainaren 6a), estatubatuar gitarra-jotzaile, konposatzaile, abeslari, kantautore eta ekoizle bat da. Grammy Sariak hiru aldiz irabazi eta hamabost izendapen izan ditu.
1978an musikari ibilbideari ekin eta 1980-1983 artean Frank Zapparen taldeko kide izan zen. Alcatrazz eta Whitesnake taldeekin eta David Lee Roth musikariarekin jo izan du.

## Diskografia

* Flex-Able (1984)
* Flex-Able Leftovers (1984)
* Passion and Warfare (1990)
* Sex and Religion (1993)
* Alien Love Secrets (1995)
* Fire Garden (1996)
* The Ultra Zone (1999)
* The Seventh Song (2000)
* Alive In An Ultra World (2001)
* The Elusive Light and Sound, volume 1 (2002)
* The Infinite Steve Vai: An Anthology (2003)
* Real Illusions: Reflections (2005)
* Sound Theories (2007)
* The Story of Light (2012)
* Modern Primitive (2016)
* Inviolate (2022)

## Kanpo estekak

* Webgune ofiziala (Ingelesez)
* Datuak: Q193397
* Multimedia: Steve Vai / Q193397
# Steve Winwood

Stephen Lawrence "Steve" Winwood (Birmingham, 1948ko maiatzaren 12a) ingeles musikari eta abesti egilea izan zen.
1970eko eta 1980ko hamarkadetako britainiar taldeetako kide nabarmena izan zen, Spencer David Group, Blind Faith eta Traffic kasu. 1980ko hamarkadatik bakarkako ibilbideari ekin zion. Bere musika soul, rhythm and blues, blues rock eta pop rock estiloetan sartzen da. Teklatua, bateria, gitarra, mandolina, baxua eta saxoa jotzen ditu.

## Diskografia
### Bakarkakoa

* 1977: Steve Winwood
* 1980: Arc of a Diver
* 1982: Talking Back to the Night
* 1986: Back in the High Life
* 1988: Roll with It
* 1990: Refugees of the Heart
* 1997: Junction Seven
* 2003: About Time
* 2008: Nine Lives
* 2017: Greatest Hits Live

### Spencer Davis Group

* Their First LP (1965)
* The Second Album (1966)
* Autumn '66 (1966)

### Blind Faith

* 1969: Blind Faith

## Kanpo estekak

* Datuak: Q314397
* Multimedia: Steve Winwood / Q314397
# Steven Chu

Steven Chu (Saint Louis, Missouri, 1948ko otsailaren 28a) fisikari teoriko estatubatuarra da. Claude Cohen-Tannoudji eta William Daniel Phillipsekin batera, Fisikako Nobel saria jaso zuen 1997an, laser izpiak erabiliz atomoak hozten eta harrapatzen egindako lan independente eta aitzindariagatik. 2008ko abenduan, Barack Obama presidenteak Chu aukeratu zuen bere kabinetean AEBetako energia idazkari postua betetzeko.
* Datuak: Q172466
* Multimedia: Steven Chu / Q172466
# Tingüindín (udalerria)

Tingüindín Mexikoko udalerri bat da. Michoacán de Ocampo estatuan kokatua dago. 2010ean 13.511 biztanle zituen 174,09 km²ko azaleran. Herriburua [[Tingüindín (Tingüindín)|Tingüindín]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3847151
* Multimedia: Tingüindín Municipality / Q3847151
# Tinian

Tinian Mariana uharteetan kokatutako uharte txikia da. 101 km$^2$ko azalera du, eta San Jose da bertako herririk garrantzitsuena. Bertatik 8 kilometro ipar-mendebaldera Saipan uhartea dago, artxipelagoko hiriburua.
2000. urteko erroldak 3.540 biztanle zenbatzen zituen. Txamorroa eta ingelesa bertako hizkuntza ofizialak dira.

## Historia

Tinian, beste Mariana uharteak bezala, 1667an, Espainiaren soberaniapean geratu zen, 1899an Alemaniar Inperioari saldu arte.
Alemaniarrek uharteari erabilerarik ematen ez ziotela ikusirik, japoniarrek Lehen Mundu Gerraren ostean okupatu egin zuten, baina AEBk 1944. urtean konkistatu zuten Tiniango guduan. Estatubatuarrek irla hegazkin-base bihurtu zuten, eta bertatik aireratu ziren Hiroshima eta Nagasaki herrietan jaurti zituzten bonba atomikoak garraiatu zituzten Enola Gay eta Bockscar hegazkinak, hurrenez hurren.

## Erreferentziak

* ↑ (Gaztelaniaz) DBCity.com.
* ↑ Anonymous. (2014-03-10). «Atomic Bomb» HISTORY (Noiz kontsultatua: 2016-12-13).

## Kanpo estekak

* Datuak: Q325652
* Multimedia: Tinian / Q325652
# Tinieblak

Tinieblak (latinez: tenebrae terminotik, "iluntasuna") edo teniolak Mendebaldeko Kristautasunean Aste Santuan ospatu ohi den ofizio edo meza merezi bat dira, zeinean elizako argiztapen bakarra argimutil berezi batean (tenebrarium delakoa) jarritako kandela batzuk diren, eta salmoak irakurri ahala, banan-banan kandela horiek itzaltzen doaz, eta eliza iluntasun osoan geratzen denean, matraka edo durrunba zaratatsu batekin amaitzen da erritua.
Ohikoena Tinieblak Aste Santuaren azken hiru egunen (Ostegun Santua, Ostiral Santua eta Larunbat Santua) bezperako iluntze edo gauean.
Tinieblak ospatu izan dira Eliza Katolikoaren Erromatar errituan, Anglikanismoan, Protestantismoan, eta Mendebaldeko Erritu Ortodoxoan.

## Euskal Herrian

Euskal Herrian 20. mendera arte iraun zuen ohitura katoliko honek. Antzuolako lekukotasun batek honela deskribatzen du: "Elizako aldarean hamabi kandela hori eta bat zuri pizten ziren. Hamabiak Jaungoikoaren apostoluak ziren, eta zuria Jaungoikoa bera. Hau kandelen erdian jartzen zen. Salmoak bezala abestuz, kantu bakoitzaren bukaeran koruan zeudenek hankekin joten zuten koruko lurra adierazi nahian sakristauari, kantu hura bukatu zela eta kandela bat emendatzeko. Eta orduan sakristauak kaputxatxo bat zeukan burdinazko kirtendun batekin, kandelak emendatzen joaten zen. Beraz, kantu bakoitzean kandela bat emendatzen zen."
Errituaren azken parteak ere garrantzia zuen Euskal Herriko tiniebletan: herriko mutil gazteak zain egoten ziren azken kandela itzaltzearekin matraka zaratasua emateko. Arrasateko lekukotasun batek honela deskribatzen du: "Teniolak ziren, Aste Santuan mutilak elizara piloan biltzen ginen abagunea. Elizako atarian irauten genuen azkenengo kandelak itxungitzen ziren arte. Aldareko bi kandelak itxungitzeko falta zirenean sartzen ginen bolaran. Batzuek harriz betetako poteak eskuetan zituztelarik, kandela guztiak itxungitzen zirenean, bankuetako oholak gora jaso eta joka, eta poteetako harriekin abarrosik handiena ateratzen saiatzen ginen".
Hain zuzen ere, Orotariko Euskal Hiztegiaren arabera teniola jo esamoldea matraka ematearen sinomimoa da.

### Desberdintasunak elizkizun kanonikoarekin

Euskal Herriko lekukotasun horiek deskribatzen dutena desberdina da officium tenebrarum kanonikoko formarekin. Liturgia horretan kandelak 15 dira, eta tenebrarium argimutil bereziak 15erako du tokia hain zuzen, zazpi alde banatan eta bat goian. Era berean, azken kandela, goikoa, ez da itzaltzen eta iluntasun osoa ez da egiten, beraz.

## Erreferentziak

* ↑ Telleria, Iñigo Ramirez De Okariz. (2013-04-07). «IRINMODO (1307-2018): ASTE SANTU OSPAKIZUNA, LEHEN» IRINMODO (1307-2018) (Noiz kontsultatua: 2018-05-16).
* ↑ Velez de Mendizabal, Josemari. (2000). «Arrasateko parrokia» Euskonews & Media (98) (Noiz kontsultatua: 2022-01-17).
* ↑ «Euskaltzaindia» www.euskaltzaindia.eus (Noiz kontsultatua: 2018-05-16).
* ↑ (Gaztelaniaz) «Tenebrario» Ceremonia y rúbrica de la Iglesia española (Noiz kontsultatua: 2023-01-17).

## Kanpo estekak

* Datuak: Q602900
* Multimedia: Tenebrae / Q602900
# Tinieblas González

Tinieblas González, jaiotzako izenez Valentín González (Ourense, Galizia, 1972ko urriaren 19a- ) Euskal Herriko zinema zuzendari, gidoigile eta ekoizlea da.

## Biografia

Lau urte zituenetik Laudio Ibarreko Aretan bizi izan da eta egun Gasteizen bizi da. Familia giro gogorrean hazi zen eta horrek bere ibilbide artistiko osoa markatu du. Valentín jaiotza izenez, txikitan Tini edo Tinín deitzen zioten lagun batek Tinieblas deitu zion arte.

### Literaturzalea

Txikitatik Poe, Lovecraft, Tolkien edota Sadeko markesa bezalako idazleak zituen gogoko, baita komikiaren mundua ere. Gaztetandik idatzi ere egin du: 12 urterekin Oscuro izeneko olerkia izan zen idatzitako lehena eta zenbait elelabur ere (tartean Sueños inocentes) idatzi zituen.
Nerabezaroan gehiago idazteari ekin zion eta Yo Salvador, Observada, La mujer que mató al Diablo, El cuarto oscuro eta La verdadera historia idatzi zituen, azken hau munduaren sorrerari buruzko aurre-saiakera fantastikoa.

### Ikus-entzunezkoak

17 urterekin Laudio aldean bere itxura punk oso deigarriagatik ezaguna zen eta 'Tinieblasek berak banatutako maketa bat atera zuen The Kaos izeneko punk taldea sortu zuen.
Adin horrekin hasi zen ikus-entzunezkoen munduan sartzen; Tripas izeneko bi orduko iraupena zuen bideoa egin zuen beldurrezko filmetatik ateratako zatiekin. Laudioko bideo-klubetan eta Gasteizko El Pasaje del Terror aretoan eman zuten. 21 urterekin arlo horretako ikasketak hasi zituen Bilboko Karrera Berrietako Euskal Institutuan. Hor Galiziako txerribodei buruzko ikuspegi tragikoa duen A Matanza do Porco dokumentala egin zuen eta ikasturtearen amaieran bere lehen gidoia idazten hasi zen, 1996an zuri-beltzez grabatuko zuen Por un Infante Difunto laburmetraiarena.

## Lanak

* ASD. Alma sin dueño (2008)
* Ecosistema (2004)
* Raíces de sangre (2002)
* The Raven... Nevermore (1999)
* Por un infante difunto (1998)
Lan guztietako gidoigilea eta Ecosistema, The Raven... Nevermore eta Por un infante difunto lanen ekoizlea ere izan da.

## Ikus, gainera

* Euskal zinema

## Kanpo estekak

* (Gaztelaniaz) Tinieblasen gaineko webgunea.
* Elkarrizketa Argian.
* (Ingelesez) Artikulua imdb.com
* (Gaztelaniaz) Euskadiko Filmategia
* Datuak: Q6147157
# Tingvoll

Tingvoll Norvegiako udalerria da. Møre og Romsdal konderrian kokatua dago. 336.95 km² ditu eta 3.082 biztanle ditu.

## Mugakideak

Honako udalerri hauekin egiten du muga:
Sunndal Aure Halsa Surnadal Nesset Gjemnes Kristiansund Heim Municipality $^{(en)}$ Molde

## Kanpo estekak

* Datuak: Q488252
* Multimedia: Tingvoll / Q488252
# Tini Stoessel

Martina Stoessel (Buenos Aires, Argentina, 1997ko martxoaren 21a), ezagunagoa Tini Stoessel izenaz, argentinar aktorea, abeslaria eta modeloa da. Argentinako Violetta telesailean Violetta Castillo pertsonaia antzezteagatik egin zen ezagun.

## Filmografia
### Zinema

| Urtea | Izenburua | Rola | Oharrak |
| 2013 | Monsters University | Carrie Williams (ahotsa) | Italierazko bikoizketa |
| 2014 | Violetta: en concierto | Bere burua | Kontzertu-filma |
| 2016 | Tini: El gran cambio de Violetta | Violetta "Tini" Castillo | |
| 2019 | UglyDolls: Extraordinariamente feos | Moxy (ahotsa) | Gaztelaniazko bikoizketa |
| 2019 | The Diary | Elisa | |

### Telebista

| Urtea | Izenburua | Rola | Oharrak |
| 2008 | Patito Feo | Martina | |
| 2012 - 2015 | Violetta | Violetta Castillo | Protagonista |
| 2016 | Aquí y ahora: Tini - El gran cambio de Violetta | Bere burua / Violetta «Tini» Castillo | Dokumentala |
| 2017 | Soy Luna | Bere burua | 2 ataletan |
| 2017 | Las Estrellas | Bere burua | Atal batean |
| 2018 | El host | Bere burua | Atal batean |
| 2018 | La voz Argentina | Epaimahaikidea | |

## Diskografia
### Estudioko diskoak

* 2016: TINI
* 2018: Quiero volver

## Kanpo estekak

* Datuak: Q2699591
* Multimedia: Tini Stoessel / Q2699591
# Tinia

Etruriar mitologian, Tinia edo Tin, zeruetako jainkorik boteretsuena zen, Thalna edo Uniren senarra.
Jainko hirutasun boteretsu baten zati zen, Menrva eta Unirekin batera. Tximistekin, lantzekin eta zetroekin lotzen zen. Etrurieraz, tin edo tins hitzak, eguna esan nahi du, eta bere plurala tinia da, honek, denboraren igaroa gobernatzen zuen jainkoa zela adierazten duelarik.
Unirekin batera, Herkleren aita zen.
Tinia, erromatarren Jupiter eta greziarren Zeusen baliokidea da. Aldaera ezberdinetan agertzen da, Piacenzako gibelean agertzen den bezala, igartzeko erabili zen gibel baten brontzezko eredua.
Bere beste izenetako batzuk, Tin Cilens eta Tin Ouf dira.
Bera agertzen den idazkunetako batzuk, honako hauek dira:
* Oltoseko margo batean (gutxi gora-behera K. a. 500ean): Itun turuce venel atelinas Tinas cilniiaras. (Hau eman du Venel Aterlinasek Tinen seme-alabentzako).
* Arezzoko Kimeran: Tincsvil (Tinentzako opari bat).

## Kanpo estekak

* Datuak: Q926518
* Multimedia: Tinia / Q926518
# Tingwall (Shetland)

Tingwall (Shetland), antzinako eskandinavieraz Þingvǫllr, Eskoziako Shetland uhartediko parrokia bat da, Mainland uhartean.

## Kanpo estekak

* Datuak: Q2435784
* Multimedia: Tingwall, Shetland Islands / Q2435784
# Tingwick (Quebec)

Tingwick Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Arthabaska konderriko eskualde udalerria da.. 2011ko zentsoaren arabera 1,395 biztanle zituen 169.68 kilometro koadroko azaleran.

## Kanpo estekak

* Datuak: Q3529187
* Multimedia: Tingwick / Q3529187
# Thompson udalerria, Delaware konderria (Ohio)

Thompson udalerria Ameriketako Estatu Batuetako Ohio estatuko udalerri bat da, Delaware konderrian. Azken zentsuaren arabera 659 biztanle zituen, 52.6 milia karratu (136 km$^2$) eremuan.

## Ekonomia

2020ko zentsuaren arabera, Thompson udalerriak 305 etxebizitza zeuden. Per capita diru-sarrerak 48.534 estatubatuar dolar ziren.

## Kanpo estekak

* Datuak: Q7795800
* Multimedia: Thompson Township, Delaware County, Ohio / Q7795800